5 Mei, 2014 | Geen kommentaar
Hier is die 10 Jongste Spaanse outonome gemeenskappe met die hulpbronne wat ons het gevind.
As jy weet ander plekke en wil met ander studente te deel, Skryf vir ons!
Tags: hulpbronne outonome gemeenskappe Onder die Eik: Stellenbosch 2020 is anders | Netwerk24
Onder die Eik: Stellenbosch 2020 is anders
Deur Cornelia de Kock 17 Februarie 2020 06:01
“Altyd in my drome sien ek die Eikebome. Stellenbosch die roep my en ek moet gaan. As ek net daaraan dink, dan stort ’n traan. Want daar is ek gebore, want daar is ek gebore . . .” (Skrywer onbekend)
Met hierdie nostalgiese liedjie het ek grootgeword, gesing deur my pa. As 31-jarige getroude man het hy met sy vrou en driejarige dogtertjie in 1941 in Stellenbosch kom studeer. Stellenbosch het sy hartsplek geword en 30 jaar later het hy hiér kom aftree.
Hierdie dorp het maar die manier om in ’n mens se hart te kruip en hom vir altyd daar tuis te maak.
Die afgelope paar weke het die Duitse, Nederlandse en Hongaarse Olimpiese swemspanne by Coetzenburg geoefen. Ek gesels met die afrigter van die Oostenrykse span en sing ’n loflied oor die pragtige musiekstad, Wene. Die man korrigeer my: “Geen plek is mooier as hierdie dorp en omgewing nie.”
Stellenbosch is waarskynlik dié dorp in Suid-Afrika waaroor die meeste gedigte en lirieke geskryf is. ’n Mens kan ’n hele rubriek saamstel, slegs met aanhalings uit die letterkunde en liedjies. Dit is presies wat ek probeer doen.
Winter in Mostertsdrif:
Bo lensie-, ertjie-, spek -en boontjiesop
wat damp teen vensters van wit gewelmure,
Bottels rooiwyn warm aan voor kaggelvure” (DJ Opperman)
Lente en die studente se koppe is vol muisneste:
“Al langs die waterstrome onder die Eikebome loop ons tesame in die ou Eikestad. Nooientjies se goue laggies, fluister hul ore saggies hier in die lente in die ou Eikestad. Dit is die lente en ons is saam studente hier in die ou Eikestad.” (Kenneth Mckellar).
“Vol geesdrif is Sampie van Storms­vlei Matieland toe om ’n graad te kry
Maar met mooi meisies volop
En party boonop loskop
Het hy hom skoon uit sy graad uit gevry” (Johan de Kock)
Langs Coetzenburg vloei ’n waterstroom . . .
“Daar het reeds menig vroom student,
Sy liefde beloof die onnosele vent,
of afjak gekry en sy bakkies geskend,
en skielik ontwaak uit sy lentedroom,
Pasop vir die ou Eikeboom!” (verw. Dirkie de Villiers)
Klein Saterdag of karnaval in die middedorp:
“In Stellenbosch histories van faam
Is ’n plein dubbelsinnig van naam
Baie Maties het al
By die kroeg uitgeval
En die plein se naam prakties beaam”
(Johan de Kock)
Die akademiese jaar is verby:
“Nog ’n jaar is verstreke in ou Matieland
Ja, die jare gaan so snel verby.
Eersdaags reik ons in afskeid mekaar weer die hand.
Soet herinneringe sal steeds by ons bly.
Van die ou Eikelaan en ’n duisend ervarings daarby.”( Skrywer onbekend)
“ ’n Jongman met hoë ambisie
is Matieland toe vir admissie
maar met al sy gevry
is die kursus verby
en aanvaar hy toe maar demissie” (Johan de Kock)
“Stellenbosch is kastig ’n classic,
‘hopeloos oorskat’ het ek gesê
Maar o, Stellenbosch, dis twintig jaar later en ek is besig
Om weer ’n swak te ontwikkel vir jou
Bleddie beautiful Bolandse lente jou teatrale
Sonsondergange, jou selfingenome berge
Jy lyk wragtig nie ‘n dag ouer nie, inteendeel . . .” (Danie Marais)
Bietjie Stellenbosch-snobisme uit die 20ste eeu:
“Nêrens leef mens so vrolik
As by ons op Matieland
Nooiens/Kêrels is daar by die honderd
Nooiens/Kêrels land en sand
Matielanders kry jy orals
Van die Kaap tot in Transvaal
Gawe nooiens, flinke kêrels
En hul praat ons moedertaal” (Verw. Con de Villiers)
“Mans/dames by die duisend
Deesdae meestal fuifend
Oud-studente kry jy oral
Van Taiwan tot in Londen
Maar in Engels is hul nou georden” (C. de Kock)